CELEX: 62007FN0075
Language: mt
Date: 2007-07-29 00:00:00
Title: Kawża F-75/07: Rikors ippreżentat fid- 29 ta' Lulju 2007 — Brown u Volpato vs Il-Kummissjoni

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/30
            
         Rikors ippreżentat fid-29 ta' Lulju 2007 — Brown u Volpato vs Il-Kummissjoni
   (Kawża F-75/07)
   (2007/C 235/55)
   Lingwa tal-kawża: il-Franċiż
   Partijiet
   
      Rikorrenti: Colin Brown (Brussell, Il-Belġju) u Alberto Volpato (Moska, Ir-Russja) (rappreżentanti: B. Cortese u C. Cortese, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-Kummissjoni tal-Komunitajiet Ewropej ippubblikata fl-Avviżi Amministrattivi Nru 55-2006 tas-17 ta' Novembru 2006 safejn hija ppromoviet lir-rikorrenti għall-grad AD 9, skala 1, fil-proċedura ta' promozzjoni 2006;
            
         
               —
            
            
               safejn ikun meħtieġ, tannulla d-deċiżjonijiet tal-Kummissjoni tat-23 ta' April 2007 safejn ċaħdu l-ilmenti mressqa mir-rikorrenti;
            
         
               —
            
            
               tordna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   Ir-rikorrenti, uffiċjali tal-Kummissjoni, jikkontestaw id-deċiżjoni li huma jiġu promossi tagħhom, fil-proċedura ta' promozzjoni 2006, għall-grad AD9, grad ġdid imdaħħal, mill-1 ta' Mejju 2004, bejn il-gradi AD8 (li qabel kien A7) u AD10 (li qabel kien A6). Huma jsostnu li huma kellhom jiġu promossi mhux għall-grad AD9 iżda għall-grad AD10, kif sar fil-kuntest tal-proċedura ta' promozzjoni 2004 għall-uffiċjali li, bħar-rikorrenti, fit-30 ta' April 2004, kienu kklassifikati fil-grad A7 u kienu eliġibbli għal promozzjoni għall-grad ogħla A6.
   Ir-rikorrenti jsostnu motivi simili ħafna għall-ewwel u għat-tielet motivi invokati fil-kawża F-105/06 (1).
   
      (1)  ĠU C 281 tat-18.11.2006 p. 45.